cyanic-selkie/wikianc huggingface dataset:
Lemzere
Lemzere (arī Dzeguzes strauts, Dzegužne, Raganu strauts) ir Cieceres ezera pieteka Saldus novadā. Izteka - no Pīsenieku dīķa Saldus novada austrumos. Tek ziemeļrietumu virzienā. Lielākā pieteka - Elles strauts. Ietek Cieceres ezera dienvidu galā.
Horda (matemātika)
[[Image:Chord in mathematics.svg|right|thumb|200px|Sarkanā līnija BX ir horda
(tāpat kā diametra līnija AB).]] Horda ir nogrieznis, kas savieno riņķa līnijas vai — vispārīgā nozīmē — citas līknes (piemēram, elipses vai parabolas) divus punktus. Jo tuvāk horda atrodas riņķa līnijas centram, jo tā garāka. Hordu, kas iet caur riņķa līnijas centru, sauc par diametru, un tā ir visgarākā iespējamā riņķa līnijas horda. Riņķa līnijas hordas pieskares leņķa lielums ir vienāds ar pusi no tā loka leņķiskā lieluma, kuru ietver leņķa malas.
Riņķa hordas garumu aprēķina pēc formulas:
Ružica Milosavļeviča
Ružica Milosavļeviča (sr; dzimusi kā Ružica Jovanoviča (sr) Belgradā) ir Serbijas starptautiskā meistare šahā (1971). Dienvidslāvijas sieviešu šaha čempionāta uzvarētāja (1969).
Biogrāfija
No 1960. gadu beigām līdz 1970. gadu sākumam bijusi viena no vadošajām Dienvidslāvijas šahistēm. 1969. gadā uzvarējusi Dienvidslāvijas sieviešu šaha čempionātā. Piedalījusies 1971. gada starpzonu turnīrā Ohridā, kurā dalījusi 11.-12. vietu ar Taņu Belamariču (uzvarējusi Nana Aleksandrija). 1971. gadā FIDE viņai piešķīra starptautiskās meistares (WIM) nosaukumu.
Stalidzāni
Stalidzāni var būt:
Kriss Kūpers
Kristofers Voltons Kūpers (en, dzimis ) ir amerikāņu aktieris.
Kūpers ir piedalījies vairākās veiksmīgās Holivudas filmās otrā plāna lomās, kā "Amerikāņu skaistums" (1999), "Oktobra debesis" (1999), "Borna personības noslēpums" (2002), "Autoceļš Nr. 60" (2002), "Biskvīts" (Seabiscuit, 2003), "Podpauris" (2005), "Kapote" (2005), "Sīriāna" (Syriana, 2005), "Karaliste" (The Kingdom, 2007), Breach (2007), Where the Wild Things Are (2009), "Pilsēta" (2010), "Mapeti" (2011), "Klusēšanas likums" (2012), "Apbrīnojamais Zirnekļcilvēks 2" (2014), "Vāģi 3" (2017), A Beautiful Day in the Neighborhood (2019) un "Mazās sievietes" (2019).
Stalīdzāni
Stalīdzāni (arī Stalidzāni un, latgaliešu, Staleidzāni) ir ciems Madonas novada Barkavas pagastā, autoceļu P84 (Madona—Varakļāni) un V903 (Mūrnieki—Stalidzāni—Gaigalieši) krustojumā, pie Dubītes ietekas Islienā.
Kriss Kūpers
Par lomu filmā "Adaptācija" Kūpers saņēma Amerikas Kinoakadēmijas balvu kategorijā labākais aktieris otrā plāna lomā, kā arī Zelta globusa balvu tajā pašā kategorijā.
Piedalījies televīzijas seriālos Lonesome Dove (1989) un 11.22.63 (2016).
Lielhercogiste
Lielhercogiste ir Eiropā lietots termins, lai apzīmētu monarhiju, kurā valdnieks ir lielhercogs. Parasti šo titulu izmantoja valdnieki, kas dažādu iemeslu dēļ nevarēja kļūt par karaļiem. Izņemot Lietuvas lielhercogisti, termins ļoti reti izmantots līdz 1806. gadam, kad beidza pastāvēt Svētā Romas impērija. Tā kā sākotnēji nozīmīgais hercoga tituls tika piešķirts aizvien mazāku teritoriju un pilsētu valdniekiem, radās nepieciešamība pēc ietekmīgāka titula. Rietumeiropā lielhercoga titulu pirmo reizi 1569. gadā izmantoja Toskānas lielhercogs.
Daudzas 19. gadsimta lielhercogistes radīja Napoleons I, lai franču iekarotajās teritorijās radītu sev paklausīgus vasaļu režīmus, kā balvu valdniekiem piešķirot lielhercoga titulu. Pēc viņa sakāves dažas no lielhercogistēm vācu zemēs turpināja pastāvēt. Mūsdienās Luksemburgas lielhercogiste ir pēdējā šāda valsts pasaulē.
RRR (filma)
RRR ir 2022. gada Indijas episka spraiga sižeta filma, kuras režisors ir S. S. Rādžemauli. Filmā galvenās lomas atveido N. T. Rama Ro jaunākais, Rams Čarans, Adžajs Devgans un Alija Bhata.
Filma ir izdomāts stāsts par diviem indiešu revolucionāriem, viņu draudzību un cīņu pret Britu Rādžu.
Rādžemauli stāstu veidoja, pēc divu revolucionāru Rama Radžas un Komarama Bēma dzīves stāstiem, iztēlojoties, kas būtu noticis, ja viņi satiktos un būtu draugi. Filmēšanu uzsāka 2018. gada novembrī Haidarābādu un tā turpinājās līdz 2021. gada augustam. Atsevišķas ainas filmēja arī Bulgārijā un Marijas pilī Kijivā.
RRR budžets ir 72 miljoni ASV dolāru, padarot to par visu laiku dārgāko Indijas filmu. Sākotnēji pirmizrāde bija paredzēta, tomēr to vairākkārt pārcēla COVID-19 pandēmijas dēļ. Filma kopumā nopelnīja 160 miljonus ASV dolāru, tādējādi kļūstot par trešo visu laiku ienesīgāko Indijas filmu, kā arī otru ienesīgāko filmu telugu valodā.
Filma saņēma pozitīvu kritiķu novērtējumu gan Indijā, gan visā pasaulē, slavējot režiju, scenāriju, aktierspēli, skaņu celiņu, cīņas ainas, operatora darbu un vizuālos efektus. National Board of Review to nodēvēja par vienu no desmit labākajām gada filmām, kļūstot par otro filmu, kas nav angļu valodā un ir iekļuvusi sarakstā. Dziesma Naatu Naatu 95. Kinoakadēmijas balvu pasniegšanas ceremonijā saņēma balvu kategorijā "Labākā dziesma". Tā kļuva par pirmo Āzijas filmu, kas saņēmusi balvu šajā kategorijā. RRR ir trešā Indijas filma, kura nominēta Zelta globusa balvai, nominēta kategorijā "Labākā filma svešvalodā" un ieguva balvu kategorijā "Labākā dziesma".
Go Ahead Eagles
Go Ahead Eagles ir profesionāls Nīderlandes futbola klubs no Deventeras. Klubs ir dibināts 1902. gadā. Pašlaik spēlē Nīderlandes futbola augstākajā līgā Eredivisie. Mājas spēles aizvada De Adelaarshorst stadionā, kura ietilpība ir 10 000 vietu. Kluba futbolisti četras reizes ir izcīnījuši Nīderlandes čempionu titulu (1917., 1922., 1930. un 1933. gadā), bet 1965. gadā spēlēja Nīderlandes kausa izcīņas jeb KNVB kausa finālā.
Annija Žirardo
Annija Žirardo (fr, dzimusi, mirusi ) bija franču aktrise.
Savā vairāk nekā piecu desmitgadu ilgajā karjerā, viņa piedalījusies vairāk nekā 150 filmās. Trīs reizes saņēmusi Cēzara balvu (1977, 1996, 2002), Moljēra balvu (2002), David di Donatello balvu (1977) un labākās aktrises balvu 1965. gada Venēcijas kinofestivālā. Nominēta arī BAFTA kino balvai (1962).
Piedalījusies tādās filmās kā "Roko un viņa brāļi" (1960), I compagni (1963), "Raganas" (Le streghe, 1967), Dillinger è morto (1969), "Klavierskolotāja" (2001), "Apslēptais" (2005).
Borisovka (Galēnu pagasts)
Borisovka ir ciems Galēnu pagastā, Preiļu novadā. Atrodas 220 km attālumā no Rīgas.
Baložu kūdras muzejdzelzceļš
Baložu kūdras muzejdzelzceļš ir 750 mm platuma šaursliežu dzelzceļš Ķekavas novada Baložos, vienīgais kūdras muzejdzelzceļš Latvijā. Tā garums ir 2,5 km. Tas ir daļa no kādreiz eksistējušā šaursliežu dzelzceļa, ko Baložu kūdras fabrika tika uzbūvējusi kūdras pārvadāšanai. Baložu kūdras muzejdzelzceļu uztur un atjauno brīvprātīgi entuziasti.
Pēc Baložu kūdras fabrikas darbības uzsākšanas, kas notika 1947. gadā, 1948. gadā tika sākta šaursliežu dzelzceļa izbūve kūdras transportēšanai. Tā kopgarums 1957. gadā sasniedza pat 28 kilometrus.
Dzelzceļa tīkls bija samērā plašs, tas savienoja ne tikai kūdras ieguves laukus. Viens šī dzelzceļa atzars sniedzās no Baložu kūdras fabrikas līdz Rīgas-Jelgavas dzelzceļa līnijas Baložu stacijai, kur notika kūdras pārkraušana platsliežu vagonos, cits cauri Medema purvam veda līdz Ziepniekkalnam, tā galastacija atradās vietā, kur tagad izvietojies Ziepniekkalna dzīvojamais rajons.
Pēc PSRS sabrukuma kūdras ieguve fabrikā samazinājās, un arī dzelzceļa tīkls tika sašaurināts. 2011. gadā pēc uz dzelzceļa notikuša negadījuma Baložu kūdras fabrika šaursliežu dzelzceļa izmantošanu pārtrauca, pārejot uz kūdras transportēšanu ar traktoriem, tobrīd dzelzceļš jau vairs bija tikai 2,5 km garš. 2013. gada pavasarī kūdras fabrikas vadība pieņēma lēmumu neizmantoto dzelzceļu nojaukt.
2014. gada oktobrī Baložu kūdras muzejdzelzceļā tika uzņemta pirmā apmeklētāju grupa. Regulāru ekskursiju rīkošana uzsākta 2018. gadā. Vasaras periodā katra mēneša pēdējā sestdienā iespējams izbraukt ar šaursliežu vilcienu, brauciena laikā var ne tikai apskatīt fabriku un kūdras ieguves laukus, bet arī iepazīties ar informāciju par kūdras ieguves vēsturi.
Dzelzceļa kolekcijā ir vairāki unikāli objekti – 1976. gadā būvēts ESU1A sērijas lokotraktors, autentisks kūdras dzelzceļu ēdnīcas vagons, lokomotīve-drezīna TU6D-0389.
Jānis Zalcmanis
Jānis Zalcmanis (1887-1971) bija latviešu rēderis, Latvijas kuģniecības sabiedrības "J. Zalcmanis, K. Jansons & J. Freimanis" līdzīpašnieks. Rīgas biržas Valdes dalībnieks un Latvijas kuģniecības savienības direktors. Venecuēlas goda konsuls Latvijā. Latviešu Nacionālās Apvienības (LNA) Padomes dalībnieks (1931-1933).
Dzīves gājums
Dzimis 1887. gada 18. novembrī Rīgā Jāņa Zalcmaņa un viņa sievas Margaretes ģimenē. Mācījies praporščiku skolā. Pēc Pirmā pasaules kara un Latvijas brīvības cīņu beigām nodarbojās ar uzņēmējdarbību. Bija izdevniecības "Latvis" līdzīpašnieks (1927—1938), Paula Daneberga kuģniecības sabiedrības vadītājs (1928), vēlāk Latvijas kuģniecības sabiedrības „Zalcmanis, Jansons un Freimanis” līdzīpašnieks (1931-1940).
Kad pēc Latvijas okupācijas 1940. gadā kuģniecību nacionalizēja, tai piederēja tvaikoņi "Apgara", "Tautmīla", "Ārija", "Gundega", "Valdona" un "Ciltvaira". 1941. gada 14. jūnija deportācijas laikā Jānis Zalcmanis bija izsūtāmo sarakstā, bet spēja izbēgt no apcietināšanas. Vācu okupācijas laikā bija Latvijas saimniecības kameras vicedirektors un Satiksmes nozares vadītājs (1943). Otrā pasaules kara beigās devās bēgļu gaitās uz Vāciju, vēlāk uz ASV, kur miris 1971. gada 8. janvārī Ņujorkā.
Sabiedriskā darbība
Rīgas tirgotāju biedrības valdes loceklis, vēlāk priekšsēdis (1936-1940), Rīgas Rotariešu kluba valdes loceklis (1939), Latvijas tirdzniecības rūpniecības kameras loceklis (1939-1940), Rīgas biržas valdes loceklis (1939-1940).
Tribunova
Tribunova ir ciems Viļakas novada Šķilbēnu pagastā. Izvietojies pagasta ziemeļaustrumos 9 km no pagasta centra Rekovas, 13 km no novada centra Viļakas un 256 km no Rīgas.
Apdzīvotā vieta izvietojusies nomaļus no valsts autoceļiem.
Sakstagala ielu uzskaitījums
Sakstagala ciema ielu uzskaitījums iekļauj sevī 5 ielas, kuras atrodas Rēzeknes novada Sakstagala pagasta Sakstagalā.
Jurbarkas rajona pašvaldība
Jurbarkas rajona pašvaldība ir viena no 60 Lietuvas pašvaldībām. Pašvaldība atrodas vēsturiskajā Žemaitijas, daļēji Mazās Lietuvas novadā. Tā robežojas ar Paģēģu, Tauraģes rajona, Raseiņu rajona, Kauņas rajona un Šaķu rajona pašvaldībām, kā arī Krieviju.
Andrāšs III
Andrāšs III (hu, ; dzimis ap 1265. gadu, miris ) bija Ungārijas karalis no 1290. gada līdz savai nāvei 1301. gadā. Pēdējais Ārpādu dinastijas karalis.
Andrāša III tēvs Ištvāns Postums piedzima jau pēc tēva, karaļa Andrāša II nāves. Andrāšs III uzauga Venēcijā. Divreiz neveiksmīgi centās iegūt Ungārijas troni karaļa Lāslo IV valdīšanas laikā. Tā kā Andrāšs III bija pēdējais Ārpādu dinastijas vīriešu kārtas mantinieks, pēc Lāslo IV nāves Andrāšs III tika kronēts par karali. Tomēr uz Ungārijas troni pretendēja arī citi kandidāti (Albrehts I, Ungārijas Marija, kāds avantūrists), bet valsti plosīja savstarpējas cīņas un anarhija.
Lieknas grāvis
Lieknas grāvis ir Ezeres kreisā krasta pieteka Dobeles un Saldus novados. Tek rietumu virzienā. Ietek Ezerē pie valsts autoceļā V1161 (Druvas–Lietuvas robeža). Lieknas grāvi šķērso valsts autoceļi V1175 (Jaunauce–Vadakste) un V1177 (Jaunauce–Ruba).
Dženere
Dženere (vīriešu dzimtē Dženers) var būt:
Pegi
PEGI jeb Pegi var būt:
UNESCO Pasaules mantojuma vietas Kamerūnā
Sarakstā apkopotas tās vietas Kamerūnā, kas iekļautas UNESCO Pasaules mantojuma sarakstā. UNESCO sarakstā no Kamerūnas ir iekļautas 2 vietas (abi dabas objekti), savukārt 12 vietas ir iekļautas oficiālajā kandidātu sarakstā. Kamerūna Pasaules mantojuma konvenciju ratificējusi 1982. gada 7. decembrī.
Liekņu strauts
Liekņu strauts (jeb Drabiņpurva strauts) ir Grozilas labā krasta pieteka Saldus novada dienvidrietumos, uz ziemeļiem no Pakalniem. Tek dienvidu virzienā.
Gustavs fon Gižickis
Gustavs fon Gižickis (de; dzimis, miris ) bija vācu komponists un mūzikas skolotājs, Rīgas Gižicka mūzikas skolas dibinātājs (1885).
Karels Jaromīrs Erbens
Karels Jaromīrs Erbens (cs, dzimis, miris ) bija čehu folkloras vācējs, vēsturnieks, rakstnieks un dzejnieks.
Pazīstams kā 1853. gadā publicēto dzejas balāžu krājuma Kytice ("Ziedu pušķis") par čehu mitoloģiskas tēmām autors. Publicējis arī čehu tautasdziesmu krājumus Písně národní v Čechách un Prostonárodní české písně a říkadla. Publicējis čehu pasaku krājumu Slovanská čítanka. Ilggadējs Prāgas Nacionālā muzeja darbinieks. Vairākas Erbena balādes muzikālā formā pārlicis Antonīns Dvoržāks.
Gustavs fon Gižickis
Mācījies Leipcigā.
Rakstīja dziesmas ar Gētes, Frīdriha Šillera, Gotholda Efraima Lesinga, Rūdolfa Baumbaha dzejoļiem. Strādāja par mūzikas žurnālistu vācu laikrakstā Rigasche Zeitung.
Pēc viņa nāves viņa skolu līdz Pirmajam pasaules karam vadīja Nikolajs Alunāns un Teodors Lemba, dažādos gados tur mācīja Bruno Valters un vijolnieks Ovaness Nalbandjans, mācījās vijolnieki Alberts Bērziņš un Arvīds Norītis, aktrise Lilija Štengele un citi.
Darens Dīcs
Darens Dīcs (en, dzimis ) ir Kanādā dzimis Kazahstānas hokejists, spēlē aizsarga pozīcijā. Pašlaik (2023) Dīcs pārstāv KHL komandu Maskavas CSKA. Dīcu 2011. gada NHL draftā ar kopējo 138. numuru, 5. kārtā izvēlējās Monreālas "Canadiens".
Karjera
Dīcs savu karjeru sāka Rietumu hokeja līgas klubā Saskatūnas "Blades". 2013. gadā viņš pievienojās AHL komandai Hamiltonas "Bulldogs", kur spēlēja divas sezonas. 2015. gadā debitējis Monreālas "Canadiens" sastāvā, kur aizvadīja 13 spēles. Vēlāk spēlējis AHL komandās Sentdžonsas "IceCaps", Hēršijas "Bears" un Teksasas "Stars". 2017. gadā Dīcs pievienojās KHL komandai Astanas "Baris".
2021.–2022. gada sezonā savas karjeras piektās sezonas vidū, kad viņš bija kapteinis Astanas klubā, Dīcs beidza noslēdza savu laiku Kazahstānā pēc 34 regulārā čempionāta spēlēs izcīnītā 21 punkta, kad viņš tika aizmainīts uz Maskavas CSKA apmaiņā pret finansiālo kompensāciju 2021. gada 17. decembrī.
Borisovka (Robežnieku pagasts)
Borisovka ir ciems Robežnieku pagastā, Krāslavas novadā. Atrodas 304 km attālumā no Rīgas.
Džaka
Džaka (Xhaka) var būt:
Taulants Džaka
Taulants Džaka (sq; dzimis ) ir Albānijas futbolists, spēlē aizsarga pozīcijā, Albānijas futbola izlases dalībnieks. Pašlaik (2023) pārstāv Šveices klubu FC Basel.
Lielāko daļu karjeras aizvadījis FC Basel kluba sistēmā, vienu sezonu gan tika izīrēts Grasshopper Club Zürich klubam. Basel kluba sastāvā četras reizes kļuvis par Šveices čempionu.
Pārstāvējis vairāku vecuma grupu Šveices jaunatnes futbola izlases, tomēr izvēlējies pieaugušo līmenī pārstāvēt dzimtās Albānijas izlasi, kurā debitējis 2014. gadā.
Džakas vecāki pārcēlās no Kosovas uz dzīvi Bāzelē, Šveicē, vēl pirms Taulanta un Granita dzimšanas.
Sasniegumi
Basel
Grasshopper
Borisovka (Saunas pagasts)
Borisovka ir ciems Saunas pagastā, Preiļu novadā. Atrodas 212 km attālumā no Rīgas.
Ciema apkārtnē atrodas Jezufinovas parks.
Šarls Pegī
Šarls Pegī (fr; dzimis, miris ) bija franču dzejnieks un publicists. Galvenie Pegī ietekmes avoti bija sociālisms un nacionālisms. Redzams Dreifusa aizstāvis, no 1908. gada atzina sevi par katoli.
Mācījies Augstākajā normālskolā (École Normale Supérieure), kur iepazinās ar Anrī Bergsonu un Romēnu Rolānu. No 1900. gada līdz savai nāvei 1914. gadā vadīja literāro žurnālu Les Cahiers de la Quinzaine. Kritis Pirmā pasaules kara frontē īsi pirms Marnas kaujas sākuma. Pegī par savu ietekmes avotu atzina gan Šarls de Golls, gan Benito Musolīni.
Distanču slēpošana 2014. gada ziemas olimpiskajās spēlēs
Distanču slēpošanā  tika sadalīti 12 medaļu komplekti — 6 vīriešiem un 6 sievietēm. Sacensības notika no 8. līdz.
Medaļu ieguvēji
=== Vīrieši ===
Latvija
Soču Olimpisko spēļu distanču slēpošanas sacensībās startēs trīs Latvijas pārstāvji.
Dopinga lietošanas izmeklēšana
Sakarā ar dopinga lietošanas aizlieguma pārkāpumiem Starptautiskā Olimpiskā komiteja (SOK) 2017. gada novembrī Starptautiskā olimpiskā komiteja (SOK) atņēma zelta medaļu Krievijas sportistam Aleksandram Ļegkovam 50 km slēpošanā, 4x10 km vīriešu stafetes komandai un divas Maksima Vilegžaņina gūtas sudraba medaļas 50 km un komandu sprinta distancēs.
Divarpus vīri
Divarpus vīri (en), arī "Divarpus vīru", ir ASV komēdijseriāls. CBS televīzijas kanāls to pārraidīja no līdz. Kopumā iznāca 12 sezonas (262 sērijas). Latvijā seriālu pārraidījuši televīzijas kanāli LNT, Kanāls 2, TV6 un TV3. Seriāls ir par diviem brāļiem — Čārliju un Alanu —, kas kopīgiem spēkiem audzina Alana dēlu Džeiku. Alans ir šķīries no sievas un pārcēlies dzīvot pie Čārlija, kas rada daudz komisku situāciju.
Fire Pro Wrestling Returns
Fire Pro Wrestling Returns ir Fire Pro Wrestling cīņas spēļu sērijas videospēle, ko izstrādājis Spike un izdevis 505 Games, PlayStation 2 konsolei. Spēle izdota dažādos pasaules reģionos ar lielu laika intervālu, 2005. gadā - Japānā, 2007. gadā ASV, bet 2008. gadā Eiropā.
Zemais grīslis
Zemais grīslis (la) ir grīšļu dzimtas suga. Savvaļā tā ir sastopama dienvidaustrumu Eiropā un Āzijā. Latvijā zemais grīslis ir sastopams ļoti reti, tikai dažviet Daugavpils apkaimē — sugas atradnes Latvijā ir tālu ziemeļos no auga izplatības areāla.
Suga ir ierakstīta Baltijas jūras reģiona Sarkanajā grāmatā un Latvijas Sarkanajā grāmatā 1. kategorijā.
Apraksts
Zemais grīslis ir daudzgadīgs, 5—20 cm garš lakstaugs, kurš pieder dažādvārpu grīšļu grupai, jo tā sievišķajiem ziediem ir 3 drīksnas un augļa pūslītim ir skaidri nodalīts, divzobains knābītis.
Augs ir pelēkzaļš, veido ložņājošus dzinumus un velēnveida grupas. Lapas ir 0,1—0,3 cm šauras, nosmailotas, apmēram stublāja garumā. Lapu makstis ir sarkanīgi brūnas. Vīrišķo ziedu vārpiņa stublāja galotnē ir viena un stāva. Sievišķo ziedu vārpiņas ir mazliet zemāk, 1—3, blīvi satuvinātas. Ziedu skaits vārpiņā ir mazs. Vārpiņas seglapa ir īsa un zvīņveidīga. Augļa pūslītis ir ieapaļš, 0,2—0,4 cm garš, gluds, gatavības laikā spīdīgs un zeltaini dzeltens. Pūslīša knābītis ir strupi cilindrisks, ļoti īss. Segplēksne ir brūna, nosmailota, īsāka nekā pūslītis. Zied maijā, jūnijā.
Pirtsmuiža
Pirtsmuiža (izloksnē Piertsmuiža) ir ciems Gulbenes novada Lejasciema pagastā. Atrodas pagasta centrālajā daļā.
Apdzīvotā vieta atrodas pie autoceļa V416. Pirtsmuiža izveidojusies ap Pirts muižu (Neuhof).
Eduards fon Baranovs
Johans Eduards fon Baranovs (de,, 1811—1884) bija vācbaltiešu izcelsmes Krievijas Impērijas armijas infantērijas ģenerālis (1869), Baltijas guberņu un Rīgas ģenerālgubernators (1866). Krievijas Valsts padomes loceklis.
Dzīvesgājums
Dzimis 1811. gada 18. decembrī Pēterburgā galma kambarkunga un valsts padomnieka Trofima Johana Ludviga fon Baranofa (1779-1828) un viņa sievas Jūliānas fon Adlerbergas (1789-1864) ģimenē. Mācījās Ķeizariskajā licejā, 1829. gadā sāka karadienestu leibgvardes Izmailovas pulkā. 1838. gadā ķeizars Nikolajs I viņu iecēla viņu par savu flīģeļadjutantu. 1844. gadā Baranovs piedalījās Kaukāza kara kaujās un 1849. gadā Ungārijas sacelšanās apspiešanā, 1849. gadā iegūstot ģenerālmajora pakāpi. 1852. gadā viņu iecēla par leibgvardes Preobraženskas pulka komandieri, Krimas kara laikā viņš komandēja 1. Gvardes kājnieku divīziju, nodrošinot Somu jūras līča krasta apsardzi.
1855. gadā jaunais Krievijas Impērijas ķeizars Aleksandrs II viņu iecēla par savu ģenerāladjutantu, 1856. gadā par Atsevišķā gvardes korpusa štāba priekšnieku, 1857. gadā paaugstinot par ģenerālleitnantu. No 1866. gada aprīļa līdz oktobrim viņš bija Baltijas ģenerālgubernators, tad no 1866. gada oktobra līdz 1868. gadam viņš bija Ziemeļrietumu apgabala (Viļņas, Kauņas un Grodņas guberņu) ģenerālgubernators un Viļņas militārā apgabala virspavēlnieks. 1868. gadā ģenerāli Baranovu iecēla par Krievijas Valsts padomes locekli un 1869. gadā paaugstināja par infantērijas ģenerāli. 1876. gadā viņu iecēla par Dzelzceļa nozares izpētes komisijas priekšsēdētāju, 1881. gadā par Valsts padomes Ekonomikas departamenta vadītāju.
Miris 1884. gada 3. augustā Šēnavā, Vācijas impērijā.
Oļegs Krivonosovs
Oļegs Krivonosovs (dzimis, Daugavpilī) ir Latvijas krievu izcelsmes starptautiskais meistars šahā (IM, 1993).
Biogrāfija
Šahu sācis spēlēt 11 gadu vecumā un ātri kļuvis par vienu no labākajiem jaunajiem šahistiem Latvijā. Daugavpilī piedalījies PSRS čempionāta atlases turnīrā 1978. gadā un PSRS junioru čempionātā 1979. gadā. Pārstāvējis Latviju PSRS Tautu spartakiādē 1986. gadā Minskā pie 2. galdiņa (+3, =4, -0), kā arī Pasaules šaha olimpiādē 1998. gadā Elistā pie 2. rezerves galdiņa (+2, =2, -1). 1993. gadā izpildījis FIDE starptautiskā meistara normu. Regulāri piedalās Eiropas klubu komandu sacensībās, spēlējot par dažādiem Latvijas, Lietuvas, Igaunijas un Vācijas klubiem.
Beidzis Daugavpils Pedagoģisko institūtu.
Taņa Belamariča
Taņa Belamariča (hr; dzimusi ) ir Horvātijas starptautiskā meistare šahā (1967).
Biogrāfija
No 1970. gadu sākuma līdz 1990. gadu sākumam bijusi viena no vadošajām Horvātijas šahistēm. 1967. gadā FIDE viņai piešķīra starptautiskās meistares (WIM) nosaukumu. Piedalījusies 1971. gada starpzonu turnīrā Ohridā, kurā dalījusi 11.-12. vietu ar Ružicu Jovanoviču (uzvarējusi Nana Aleksandrija).
Pēc Horvātijas neatkarības pasludināšanas divas reizes pārstāvējusi Horvātiju sieviešu šaha olimpiādēs (1992, 1994). 1992. gadā Debrecenā Horvātijas izlases sastāvā piedalījusies 1. Eiropas komandu šaha čempionātā sievietēm.
Ņūgreindža
Ņūgreindža (ga, en) ir aizvēsturisks arheoloģijas piemineklis Īrijas austrumos, Mītas grāfistē pie Boinas upes, kādus 8 kilometrus uz rietumiem no Drohedas. Piemineklis radīts apmēram 32. gadsimtā pirms mūsu ēras, tātad tas ir vecāks par Stonhedžu vai Heopsa piramīdu. 1993. gadā piemineklis līdz ar citām Brūnaboinas kompleksa vietām iekļauts UNESCO Pasaules mantojuma sarakstā.
Ņūgreindža ir gaiteņu kapeņu (passage grave) stila celtne apmēram 75 metri diametrā. Pieminekļa telpās atrasti cilvēku kauli un priekšmeti, kas varētu būt ziedojumi. Par celtnes funkciju vēsturnieku domas dalās. Akmeņi, kas izmantoti Ņūgreindžas celtniecībai, nākuši no dažādām, tostarp 50 kilometrus attālām, vietām.
Uz akmeņiem izveidotas dažādas zīmes un ornamenti. Celtnes ieeja orientēta tā, lai katra gada ziemas saulgriežos saule pa īpaši izveidotu logu iespīdētu centrālajā telpā un apgaismotu akmenī izveidoto trīskāršo spirāli. Lai mūsdienās uz vietas novērotu šo parādību, nepieciešams uzvarēt loterijā, kurā piedalās daudzi tūkstoši gribētāju.
Celtnes aktīva lietošana izbeidzās ap 20. gadsimtu pirms mūsu ēras. Viduslaikos komplekss bija zināms kā dievietes Danu cilts dievu mājvieta. Ņūgreindžu atkal atklāja 1699. gadā. No 1962. līdz 1975. gadam tika veikti arheoloģiskie izrakumi un tika veikta pretrunīgi vērtēta daļēja atjaunošana.
Lielais grāvis (Sustes pieteka)
Lielais grāvis ir Sustes labā krasta pieteka Saldus novada dienvidos, uz ziemeļiem no Ezeres. Tek dienvidaustrumu virzienā. Ietek Sustē pie Pārupju mājām. Lielā grāvja krastos atrodas Mauri.
1931. gada Eiropas čempionāts cīņas sportā
1931. gada Eiropas čempionāts cīņas sportā abās cīņas sporta disciplīnās notika šķirti: sacensības grieķu-romiešu cīņā 27. martā Prāgā (Čehoslovākija), bet brīvajā cīņā 9. oktobrī Budapeštā (Ungārija).
Meža grīslis
Meža grīslis (la) ir mainīga izskata grīšļu dzimtas suga. Savvaļā tā ir sastopama Eirāzijā, tostarp diezgan bieži Latvijas teritorijas lapkoku un lapkoku — egļu mežos un krūmājos.
Apraksts
Zemais grīslis ir daudzgadīgs, 40-110 cm garš lakstaugs, kurš pieder dažādvārpu grīšļu grupai, jo tā sievišķajiem ziediem ir 3 drīksnas un augļa pūslītim ir skaidri nodalīts, divzobains knābītis.
Gints Bērziņš (kamaniņu braucējs)
Gints Bērziņš (dzimis Siguldā) ir latviešu kamaniņu braucējs.
Karjera
Ar kamaniņu sportu sāka nodarboties 2014. gadā. 2018.—2019. gada sezonā izcīnīja uzvaru Pasaules kausa jauniešiem kopvērtējumā. Šo panākumu atkārtoja arī 2019.—2020. gada sezonā. 2020. gada ziemas jaunatnes olimpiskajās spēlēs izcīnīja zelta medaļu vieninieku sacensībās, bet komandu stafetē ieguva bronzu. 2020. gada Pasaules čempionātā junioriem ieguva divas sudraba godalgas, izcīnot 2. vietu gan vieninieku sacensībās, gan stafetē.
2020.—2021. gada sezonā sāka startēt pieaugušo sacensībās. Pasaules kausa pamatsacensībās debitēja ar 24. vietu Altenbergas trasē. 2021. gada Eiropas čempionātā Siguldas trasē ieņēma 12. vietu, bet U-23 ieskaitē sudraba godalgu. 2021. gada Pasaules čempionātā Kēnigszē sprinta sacensībās ieņēma 10. vietu, bet vīriešu pamatsacensībās sasniedza 17. rezultātu, vienlaikus notiekošajā U-23 čempionātā tika izcīnīta bronzas medaļa. 2020.—2021. gada Pasaules kausa kopvērtējumā ierindojās 17. vietā.
2021.—2022. gada sezonā labāko rezultātu sasniedza sprinta sacensībās Insbrukā (Īglsas trasē), ieņemot 5. vietu. PK posmā Siguldā sprintā tika iegūta 6. vieta. Sezonas kopvērtējumā, skaitot gan pamatsacensības, gan sprinta kausu, tika izcīnīta 10. vieta. 2022. gada Eiropas čempionātā Sanktmoricā ieņēma 12. vietu, bet U-23 Eiropas čempionāta ieskaitē ieguva bronzu. Tika iekļauts Latvijas izlases sastāvā dalībai 2022. gada ziemas olimpiskajās spēlēs Pekinā, kur izcīnīja 7. vietu.
Borisovka (Silmalas pagasts)
Borisovka ir ciems Silmalas pagastā, Rēzeknes novadā. Atrodas 230 km attālumā no Rīgas.
Ciema apkārtnē atrodas Borisovkas vecticībnieku lūgšanu nams.
NEC Nijmegen
Nijmegen Eendracht Combinatie, pazīstams kā NEC jeb NEC Nijmegen, ir profesionāls Nīderlandes futbola klubs, kas bāzēts Neimegenā. Klubs ir dibināts 1900. gadā. Pašlaik spēlē Nīderlandes futbola augstākajā līgā Eredivisie. Mājas spēles aizvada stadionā Goffertstadion, kā ietilpība ir vietu. Komanda ir četras reizes spēlējusi Nīderlandes kausa izcīņas jeb KNVB kausa finālā, bet ne reizi nav uzvarējusi. Labākais sasniegums Eredivisie ir 5. vieta 2002.—2003. gada sezonā. Klubs ir divas reizes uzvarējis Nīderlandes Pirmajā divīzijā (Eerste Divisie).
Viktors Svedbergs
Viktors Svedbergs (sv, dzimis ) ir Zviedrijā dzimis Kazahstānas hokejists, spēlē aizsarga pozīcijā. Pašlaik (2021) Svedbergs pārstāv KHL komandu Maskavas CSKA.
Karjera
Savu karjeru sācis 2010. gadā Zviedrijas Elitsērijas kluba Frölunda HC sastāvā. 2013. gadā Svedbergs pārcēlās uz AHL komandu Rokfordas "IceHogs", kur spēlēja 5 sezonas. 2015. gadā debitējis arī NHL kluba Čikāgas "Blackhawks" sastāvā. 2018. gadā Svedbergs atgriezās Zviedrijā uz pievienojās Linköpings HC, bet jau sezonas vidū pievienojās Astanas "Baris".
WWE SmackDown vs. Raw 2008
WWE SmackDown vs. Raw 2008 ir WWE cīņas spēļu sērijas datorspēle, ko izstrādājis Yuke's un izdevis THQ, PlayStation 2, PlayStation 3, PlayStation Portable, Nintendo DS, Wii, Xbox 360 konsolēm, kā arī mobilajiem telefoniem. Šī ir devītā spēle WWE spēļu sērijā un pirmā, kas iznākusi uz septītās paaudzes konsolēm.
Lībaišu strauts
Lībaišu strauts ir Grietēnu strauta kreisā krasta pieteka Saldus novadā, uz ziemeļaustrumiem no Kursīšiem. Tek rietumu-ziemeļrietumu virzienā. Ietek Grietēnu strautā pie Straubēnu mājām.
Sibīrijas guberņa
Sibīrijas guberņa bija Krievijas caristes, vēlāk Krievijas Impērijas administratīvi teritoriālā vienība, kas bija izveidota 1708. gadā un likvidēta 1782. gadā. Līdz 1727. gadam Sibīrijas guberņā ietilpa arī Permas un Vjatkas zemes uz rietumiem no Urāliem. Mūsdienās bijušās Sibīrijas guberņas teritorijā atrodas Urālu federālā apgabala un Sibīrijas federālā apgabala zemes.
Vēsture
1547. gadā Krievijas cariste pakļāva Permas zemi, kas 1582. gadā kļuva par bāzi atamana Jermaka vadīto kazaku iebrukumam Sibīrijas hanistē. 1586. gadā krievi uzcēla Tjumeņas cietoksni, vēlāk Toboļskas, Taras, Berjozovas un Obdorskas cietokšņus. 1621. gadā Toboļska kļuva par Krievijas pareizticīgo baznīcas Sibīrijas bīskapijas centru.
Sibīrijas guberņu izveidoja 1708. gadā pēc Pētera I īstenotās Krievijas caristes administratīvās reformas kopā ar Ingrijas, Kijivas, Maskavas, Smoļenskas, Kazaņas, Azovas un Arhangelogorodas guberņām.
1719. gadā guberņu sadalīja Vjatkas, Soļikamskas un Toboļskas provincēs. 1724. gadā Toboļskas provinci sadalīja Jeņisejskas, Irkutskas un Tobolskas provincēs. 1727. gadā Vjatkas un Soļikamskas provinces pievienoja Kazaņas guberņai. 1736. gadā no Sibīrijas guberņas atdalīja Irkutskas provinci. 1737. gadā izveidoja Isetas provinci, kuru 1744. gadā pievienoja jaundibinātajai Orenburgas guberņai. 1764. gadā izveidoja Irkutskas guberņu.
1782. gadā Sibīrijas guberņu likvidēja un sadalīja Tobolskas un Kolivaņas vietniecībās. 1796. gadā atjaunoja Toboļskas guberņu ar 16 apriņķiem.
Borkova (Atašienes pagasts)
Borkova ir ciems Atašienes pagastā, Jēkabpils novadā. Atrodas 179 km attālumā no Rīgas.
Mihaels Roizs
Biogrāfija
Piedzimis un bērnību pavadījis Krievijā, bet 1995. gadā kopā ar ģimeni pārcēlies uz Izraēlu. 1997. gadā Tallinā izcīnījis sudraba medaļu Eiropas junioru šaha čempionātā U14 vecuma grupā. Tajā pašā gadā dalījis pirmo vietu šaha turnīrā Telavivā. Vēlākajos gados uzvarējis starptautiskajos šaha turnīros Ašdodā (2004), Cīrihē (2004) un Menā (2007). Divas reizes pēc kārtas uzvarējis Eiropas šaha kluba kausā Saratovas komandas Ekonomist SGSEU sastāvā (2009, 2010).
Damians Reka
Damians Miguels Reka (es; 1894. gads Mara del Plata — Buenosairesa) bija Argentīnas šahists.
Mihaels Roizs
Biogrāfija
Divas reizes piedalījies Pasaules kausa izcīņā šahā: 2005. gadā zaudējis 1. kārtā, bet 2007. gadā zaudējis 2. kārtā Etjēnam Bakro.
Damians Reka
Biogrāfija
1920. gadu pirmajā pusē bijis viens no vadošajiem Argentīnas šahistiem. Četras reizes uzvarējis Argentīnas šaha čempionātos (1921, 1923, 1924, 1925). Regulāri piedalījies arī Dienvidamerikas šaha čempionātos, kur labāko rezultātu sasniedzis 1925. gadā Montevideo, kad kopā ar Roberto Gravu dalījis 2.-3. vietu.
Pārstāvējis Argentīnas komandu lielākajos komandu šaha turnīros:
Mihaels Roizs
Biogrāfija
Pārstāvējis Izraēlas komandu lielākajos komandu šaha turnīros:
Par panākumiem turnīros FIDE 2000. gadā Roizam piešķīrusi starptautiskā meistara (IM), bet 2003. gadā - starptautiskā lielmeistara (GM) nosaukumu.
Apgrozāmā kapitāla koeficients
Apgrozāmā kapitāla koeficients (en) ir attiecība starp uzņēmuma apgrozāmajiem (īstermiņa) līdzekļiem un tā īstermiņa saistībām. Tas raksturo institūcijas spēju nokārtot savas īstermiņa parādsaistības, kā arī norāda uz institūcijas likviditāti un spēju segt īstermiņa kreditoru prasības nākamo 12 mēnešu laikā.
Koeficientu aprēķina, dalot uzņēmuma īstermiņa aktīvus ar īstermiņa saistībām. Par optimālām vērtībām, kas gan atšķiras atkarībā no nozares, var uzskatīt visas vērtības robežās no 1,5 līdz 3. Pārāk mazas koeficienta vērtības var liecināt par pazeminātu likviditāti, bet pārāk lielas – par ekonomisko resursu neefektīvu izmantošanu.
Emīls Šallops
Emīls Šallops (de; Frīzaka -  Berlīne) bija Vācijas šahists.
Biogrāfija
Piedzimis Brandenburgas pilsētā Frīzakā. No 1856. gada līdz 1861. gadam mācījies Berlīnes ģimnāzijā, kuru pabeidzis ar labām sekmēm. Skolas gados daudz interesējies par latīņu un grieķu valodām, sacerējis dzejoļus latīņu valodā, kā arī tulkojis vācu poēziju latīņu valodā. 1858. gadā apguvis stenogrāfiju, vēlāk no 1865. gada līdz 1872. gadam strādājis Prūsijas parlamentā par stenogrāfu, bet no 1872. gada bijis Vācijas parlamenta Reihstāga stenogrāfists. 1869. gadā apprecējies, taču 1879. gadā viņa pirmā sieva mirusi. Atkārtoti apprecējies 1881. gadā, taču arī otrā sieva mirusi 1884. gadā. Vēlāk apprecējies arī trešo reizi. No visām laulībām Šallopam bijuši septiņi bērni.
Šahu iemācījies spēlēt 1856. gadā Berlīnē. 1861. gadā iepazinies ar pirmajām šaha grāmatām, un šī paša gada oktobrī pievienojies Berlīnes akadēmiskajam šaha klubam. 1863./64. gada ziemā kļuvis par Berlīnes šaha biedrības biedru. 1864. gadā nospēlējis dažas partijas pret Ādolfu Andersenu. 1867. gadā piedalījies 6. Rietumvācijas šaha kongresā Ķelnē. No 1879. līdz 1889. gadam bijis Berlīnes šaha savienības priekšsēdētājs. Daudz darba un pūļu ieguldījis Vācijas šaha savienības dibināšanā un kopš 1890. gada aprīļa bijis viens no tās ietekmīgākajiem biedriem. 1880. gadā bijis 4. vietā Vīsbādenes šaha turnīrā. 1885. gadā dalījis 2. vietu Herefordas šaha turnīrā. 1886. gadā bijis otrais Notingemas šaha turnīrā. 1893. gadā zaudējis maču Andrejam Ašarinam. 1898./99. gadā dalījis 2. vietu Berlīnes ziemas turnīrā.
Daudz laika veltījis arī šaha literatūras izdošanai. Apkopojis daudzu šaha turnīru partijas (Leipciga - 1877, 1879, Parīze - 1878, Berlīne - 1881, Nirnberga - 1883), kā arī izdevis grāmatu, kas veltīta pirmajam mačam par Pasaules šaha čempiona titulu starp Vilhelmu Steinicu un Johannesu Cukertortu 1886. gadā. No 1887. gada līdz 1890. gadam bijis žurnāla "Deutsches Wochenschach" redaktors.
Šallopa vārdā ir nosaukts aizsardzības variants Karaļa gambītā - 1.e4 e5 2.f4 exf4 3.Zf3 Zf6.
Šaha Oskars
Šaha Oskars (en) bija gadskārtējā balva šahistam, kas iepriekšējā gada laika ir guvis labākos rezultātus. Uzvarētājs tika noteikts šaha žurnālistu balsojumā.
Balvas vēsture
1967. gadā Spānijā tika nodibināta Starptautiskā šaha žurnālistu asociācija (AIPE), kas apvienoja savās rindās par šahu rakstošos žurnālistus. Šī žurnālistu organizācija pēc starptautiskā turnīra Spānijas pilsētā Palmā de Maļorkā 1968. gadā nodibināja savu balvu par sasniegumiem šaha turnīros, par kuras pirmo laureātu kļuva Dānijas šahists Bents Larsens. Jau nākamajā gadā šaha Oskaru oficiāli atzina Starptautiskā Šaha federācija FIDE. No 1982. līdz 1988. gadam šaha Oskars tika pasniegts arī labākajām šahistēm. 1988. gadā AIPE beidza pastāvēt un no 1989. līdz 1994. gadam šaha Oskars netika pasniegts. Tradīciju 1995. gadā atjaunoja Krievijas šaha žurnāls "64", kas organizēja starptautisku žurnālistu aptauju. Lielākoties par balvas laureātiem ir kļuvuši Pasaules šaha čempiona izcīņas cikla uzvarētāji vai arī toreizējie Pasaules čempioni šahā. Kopš 2014. gada balva vairs netiek piešķirta.
Ķēdaiņu "Nevėžis" (futbols)
Ķēdaiņu futbola klubs "Nevežis" (lt) ir 1945. gadā dibināts Lietuvas futbola klubs no Ķēdaiņiem, kas šobrīd spēlē Lietuvas futbola čempionāta A līgā.
Sastāvs
! colspan="9" bgcolor="#B0D3FB" align="left" |
Staģi
Staģi ir ciems Jēkabpils novada Zasas pagastā. Atrodas 42 kilometru attālumā no novada domes Jēkabpilī un 172 kilometru attālumā no Rīgas.
Dzjanjiņa
Dzjanjiņa (zh, ) ir apriņķa līmeņa municipalitāte Ķīnas dienvidaustrumos. Ietilpst Dzjansu provinces Usji prefektūras līmeņa municipalitātē. Izvietojusies provinces dienvidos Jandzi labajā krastā. Robežojas ziemeļos ar Taidžou, austrumos — ar Sudžou, dienvidos — ar Usji pilsētas rajoniem, bet rietumos — ar Čandžou. Nozīmīga osta Jandzi grīvā.
Vēsture
Kā Pilinas komandērijas Dzjijanas (暨陽, Jìyáng) apriņķis izveidots 281. gadā. Atsevišķs Dzjanjiņas apriņķis izveidots 558. gadā. Juaņu dinastijas laikā neilgi bija prefektūras centrs. 1987. gadā reorganizēta par apriņķa līmeņa pilsētu.
Ekonomika
Galvenās rūpniecības nozares ir metālapstrāde, tekstilrūpniecība, aparātu būve, poligrāfija un kuģu būve.
Upīte (ciems)
Upīte ir ciems Viļakas novada Šķilbēnu pagastā. Izvietojies pagasta dienvidaustrumu daļā 5,5 km no pagasta centra Rekovas, 24,2 km no novada centra Viļakas un 249,7 km no Rīgas. Izveidojies padomju laikos pie Kudreva sādžas kā kolhoza "Cīņa" un Upītes ciema centrs.
Iedzīvotāju skaita izmaiņas
Esošajās robežās, pēc CSB datiem.
Julijans Vaivods
Julijans Vaivods (dzimis Daugavpils apriņķa Vārkavas pagastā, miris  Rīgā) bija Romas katoļu baznīcas kardināls, Lielās Makrianas titulārbīskaps, Rīgas arhidiecēzes un Liepājas diecēzes apustuliskais administrators, ordinēts 07.04.1918., nominēts 10.11.1964., konsekrēts 18.11.1964, ievēlēts kardinālos 02.02.1983.
Bratislavas Svētā Mārtiņa katedrāle
Atrodas pie vecpilsētas robežas pie Bratislavas pils. Viena no vecākajām baznīcām Bratislavā. Laikposmā no 1563. līdz 1830. gadam baznīcā tika kronēti Ungārijas karaļi, te arī sākās kronēšanas procesijas ceļš, kas veda caur vecpilsētu.
Celtniecība ilgusi no 1311. līdz 1452. gadam, gotiskā baznīca uzcelta romānikas baznīcas vietā, kas te atradusies iepriekš. 19. gadsimtā tikusi pārbūvēta neogotikas stilā.
Baznīcai ir plašs joms un divi sānjomi. 85 m augstā torņa galā ir kupols un Ungārijas karaļu kroņa kopija. Dievnamā ievērojams ir svētās Annas kapelas altāris, kurā attēlotas Jēzus krustā sišanas ainas, kā arī svētā Mārtiņa skulptūra.
Baznīcā ir bieži remontdarbi, jo ēka tiek bojāta intensīvās satiksmes radīto vibrāciju dēļ.
Dimanta
Dimanta var būt:
Emersons Rojals
Emersons Aparesidu Leite de Souza Rojals (pt, dzimis ) ir Brazīlijas futbolists, spēlē labās malas aizsarga pozīcijā, Brazīlijas futbola izlases pārstāvis. Kopš 2021. gada Emersons pārstāv Anglijas Premjerlīgas komandu Tottenham Hotspur.
Brazīlijas futbola izlases sastāvā debitējis 2019. gadā. Spēlējis 2021. gada Copa América.
Svens I Dakšbārda
Svens I Dakšbārda (non, da, en; dzimis ap 960. gadu, miris ) bija Dānijas karalis un Norvēģijas karalis no 986. gada un Anglijas karalis no 1013. gada. Pirmais no četriem dāņu vikingu izcelsmes Anglijas karaļiem.
Svena Dakšbārdas tēvs bija Dānijas zemju apvienotājs, karalis Haralds I Zilzobis. Kļuva par Dānijas karali pēc sava tēva nāves. Brēmenes Ādams attēlo Svenu kā nekristieti, tomēr, iespējams, tam ir politiski motīvi, jo Svenam Dakšbārdam bija ciešāka sadarbība ar Anglijas, nevis Vācijas garīdzniekiem.
1002. gada 13. novembrī Anglijas karalis Etelreds Muļķis sarīkoja dāņu ieceļotāju nogalināšanu jeb Sv. Braisa dienas slaktiņu. Atbildot uz to (slaktiņā gāja bojā Svena māsa Gunhilde), Svens Dakšbārda 1003. gadā iebruka Anglijā. Svens šeit veica vairākas kampaņas līdz 1013. gadā padzina Etelredu un pats kronējās par Anglijas karali. Tomēr jau 1014. gadā Svens mira un Etelreds atgriezās tronī.
Borkuici
Borkuici ir ciems Šķaunes pagastā, Dagdas novadā. Atrodas 316 km attālumā no Rīgas.
Romēns Lefels
Romēns Lefels (fr, dzimis ) ir Šveices hokejists, spēlē aizsarga pozīcijā. Pašlaik (2021) Lefels pārstāv Nacionālās līgas komandu HC Lugano.
Šveices hokeja izlases sastāvā piedalījies 2015., 2017. un 2019. gada Pasaules čempionātā, kā arī 2018. gada ziemas olimpiskajās spēlēs.
Jānis (mitoloģija)
Jānis latviešu mitoloģijā ir dabas gadskārtējās atdzimšanas un auglības dievība, kas cieši saistīta ar ūdeni un uguni.
Cilme
Par Jāņa cilmi ir vairākas teorijas, bet nozīmīgākās no tām ir trīs. Latviešu folklorists Kārlis Straubergs Jāni uzskata par pirmskristietības dievību, kuras kults nav saistīts ar kristīgo baznīcu. Viņaprāt, Jānis ir dabas auglības personificējums un vienlaikus arī tās sargs un veicinātājs, kam varētu būt līdzīga cilme kā seno romiešu dievam Jānam. Viņam piekrita ASV latviešu filoloģe E. Lauberte, kas atsaucās uz itāļu zinātnieci R. Petaconi, kas Jāņa vārda cilmi saistīja ar sanskrita darbības vārda sakni yāna-h, kas nozīmē nepārtrauktu kustību ceļu, un pamatojumam minēja dainu „Jānis jāja visu gadu, nu atjāja šovakar.”
Zviedrijas latviešu mitologs Haralds Biezais Jāni vienādoja ar Sauli, bet Jāņu nosaukumu uzskatīja par vēlāku uzslāņojumu pirmskristietības vasaras saulgriežu svētkiem, kuru nosaukums nav saglabājies. Viņaprāt, Jāņa vārds ar Rietumeiropas kristietības tradīcijām no Jāņa Kristītāja latviešu mitoloģijā varētu būt ienācis pēc 13. gadsimta. Savukārt latviešu astronoms Jānis Klētnieks uzskata, ka Jānis ir personificēts Sīriuss, kas mēdz būt visspožākais tieši ap vasaras saulgriežiem, kad dabā novērojams straujš auglības pieaugums.
Starpseguma likviditātes koeficients
Starpseguma likviditātes koeficients (en) ir attiecība starp uzņēmuma likvīdākajiem apgrozāmajiem (īstermiņa) līdzekļiem un tā īstermiņa saistībām. Šis indikators ir ļoti līdzīgs apgrozāma kapitāla koeficientam, bet ir nedaudz stingrāks, jo daļskaitļa skaitītājā tas iekļauj tikai likvīdākos īstermiņa aktīvus, tādus kā nauda, tirgojamie vērtspapīri, un debitoru parādi.
Optimālas koeficienta vērtības ir tuvu 1, kaut vai tas ir stipri atkarīgs no industrijas. Kopumā, jo lielāka koeficienta vērtība, jo likvīdāks ir uzņēmums.
Viduči (Šķilbēnu pagasts)
Viduči ir ciems Viļakas novada Šķilbēnu pagastā. Izvietojies pagasta austrumu daļā 7,5 km no pagasta centra Rekovas, 23 km no novada centra Viļakas un 251,6 km no Rīgas.
Apdzīvotā vieta izvietojusies nomaļus no valsts autoceļiem.
Daniels Brīls
Daniels Sesars Martins Brīlss Gonsaless Domingo (de, dzimis ) ir vācu-spāņu aktieris.
2003. gadā kļuvis starptautiski pazīstams, piedaloties vācu filmā "Ardievu, Ļeņin!" (Good Bye, Lenin!, 2003). Par šo lomu viņš saņēma Eiropas Kino balvu kā labākais aktieris. Vēlāk piedalījies vairākās ārzemju filmās, tādās kā "Borna ultimāts" (2007), Kventina Tarantīno "Bēdīgi slavenie mērgļi" (2009), "Piektā vara" (2013) un "Visbīstamākais cilvēks" (2014). Brīls guva starptautisku kritiķu atzinību un atpazīstamību, attēlojot bijušo Formula 1 pilotu Nikiju Laudu filmā "Sacīkste" (2013), par ko viņu nominēja Zelta globusa balvai, Kritiķu izvēles kino balvai, Ekrāna aktieru ģildes balvai un BAFTA kino balvai.
Piedalījies arī filmās Ladies in Lavender (2004), Salvador (2006), "Divas dienas Parīzē" (2 Days in Paris, 2007), The Countess (2009), 7 Days in Havana (2012), "Adele zeltā" (2015), "Šefs Ādams Džons" (2015), "Kapteinis Amerika: Pilsoņu karš" (2016), Entebbe (2018) un "Rietumu frontē bez pārmaiņām" (2022).
Par lomu seriālā The Alienist (2018—2020), Brīls nominēts Zelta globusa balvai.
Maurīcijas dienas gekons
Maurīcijas dienas gekons, arī Vinsona gekons (Phelsuma ornata) ir gekonu dzimtas felsuma, kas sastopama Maurīcijā un dažās tai pieguļošās salās, ieskaitot Raundu.
Izskats
Viens no mazākajiem dienas gekoniem; garums līdz 12 cm. Galva un kakla daļa pelēcīgi brūna ar divām kakla strīpām. Muguras augšpuse spilgta, ar zilganu, zaļu, sarkanu, dzeltenu un oranžu rakstainu krāsojumu visā tās garumā, aste tirkīzzaļa, sarkanīgi punktota. Sāni brūni, vēders — balts. Acis lielas.
Paplašinātā realitāte
Paplašinātā jeb papildinātā realitāte ir skatījums uz fizisko reālās pasaules vidi, kuras elementi tiek tiešraidē papildināti ar datoru veidotu sensoro ievadi, piemēram, skaņas, video, grafikas vai GPS datiem. Tā ir saistīta ar vispārējo koncepciju, ko sauc par pastarpināto realitāti, kurā īstenības skats ir mainīts ar datoru. Tehnoloģijas galvenā funkcija ir indivīda pašreizējās īstenības uzlabošana. Savukārt, virtuālā realitāte aizvieto reālo pasauli ar pilnībā simulētu. Paplašināšana parasti notiek reālajā laikā un jēgpilnā kontekstā ar vides elementiem, piemēram, sporta spēles rezultāts mača laikā televīzijā. Ar paplašinātas realitātes tehnoloģijas palīdzību (piemēram, pievienojot datoru redzējumu un objektu atzīšanu) informācija par lietotājam apkārt esošo reālo pasauli kļūst interaktīva un digitāli manipulējama. Ar mākslīgo informāciju par vidi un tās objektiem ir iespējams pārklāt reālo pasauli.
Maurīcijas dienas gekons
Izskats
Šādi grāmatā "Noenkurotais šķirsts" Melnās upes mežā un Raundas salā sastaptos gekonus apraksta Džeralds Darels: : "Apmēram sešas pēdas virs zemes pie stumbra bija pieplakusi apžilbinoši skaista ķirzaka. Tā bija apmēram piecas collas gara, mirdzošā spāres zaļumam līdzīgā pamatkrāsā. Taču galva un kakls lāsmoja zilā krāsā., ar gaišsarkaniem un ķiršsarkaniem plankumiem. Ķirzakai bija lielas melnas, saprātīgas acis. Katra pirksta pamatnē tai bija mazs spilventiņš, kas palīdzēja it kā piesūkties pie koka gludās mizas."
Paplašinātā realitāte
Ierīces
Galvenās paplašināto realitāti veidojošās ierīces ir procesors, displejs, sensori un ievades ierīces. Mūsdienu mobilajās ierīcēs, piemēram, viedtālruņos un planšetdatoros ir iebūvēti šie elementi, kuros bieži ietilpst arī MEMS sensori, piemēram, akselerometrs, GPS un cietvielu kompass, padarot tos par piemērotām paplašinātās realitātes platformām.
Izmantojums
Paplašinātajai realitātei ir daudz izmantojumu. No šīs tehnoloģijas izmantošanas jomas var gūt daudz labumu. Sākotnēji tā tika izmantota militārās, rūpniecības un medicīnas programmās, bet drīz vien tika piemērota arī tirdzniecības un izklaides vietās.
Maurīcijas dienas gekons
Izskats
"Bet pašās latānijās mita Vinsona gekoni, zaļi kā zāle, ar zilām un sarkanām galvām... Pārlieku skaisti izskatījās mazo ķermenīšu tumšie silueti, kas skraidelēja un lēkāja uz zaļo lapu ekrāna."
Barība un uzvedība
Pārtiek no kukaiņiem, nektāra, sulas, putekšņiem, pārbriedušiem augļiem. Parasti mitinās uz kokiem, piemēram, latānijām un citām palmām, pandāniem.
Pasugas
Maurīcijas dienas gekonam ir divas pasugas:
Aizsardzība
Maurīcijas dienas gekons ir plaši sastopams. Raundas populācijas saglabāšanā izšķirošu ieguldījumu sniedza Darela savvaļas dzīvnieku aizsardzības trests.
Sicario: Narkokarš
"Sicario: Narkokarš" (en) ir 2015. gada ASV asa sižeta trillera filma, kuras režisors ir Denī Vilnēvs. Filmā galvenās lomas atveido Emilija Blanta, Benisio del Toro un Džošs Brolins.
Filma ir par FIB aģenti, kuru piesaista valdības grupai, lai gāztu spēcīgā un brutālā Meksikas narkotiku karteļa līderi.
"Sicario: Narkokarš" saņēma plašu kritiķu atzinību, īpaši izceļot scenāriju, režiju, mūziku, kinematogrāfiju, kā arī Blantas un del Toro aktierspēli. Filma tika nominēta trim Amerikas Kinoakadēmijas balvām kategorijās labākais operatora darbs, labākā oriģinālmūzika un labākā skaņas montāža. Filma saņēma arī trīs BAFTA kino balvas nominācijas. Filmas pirmizrāde notika 2015. gada Kannu kinofestivālā, kur tā sacentās par Zelta palmas zaru. Filmas turpinājums, "Sicario 2: Karteļu karš" (Sicario: Day of the Soldado), tika izlaists 2018. gadā.
Jevgeņijs Postnijs
Jevgeņijs Postnijs (en; dzimis ) ir Izraēlas starptautiskais lielmeistars šahā (2002).
Biogrāfija
Vairākkārt pārstāvējis Izraēlu Eiropas un Pasaules junioru šaha čempionātos, kuros izcīnījis trīs medaļas: sudraba 1999. gadā Eiropas junioru šaha čempionātā U18 vecuma grupā un 2 bronzas - 1999. gadā Pasaules junioru šaha čempionātā U18 vecuma grupā un 2001. gadā Eiropas junioru šaha čempionātā U20 vecuma grupā. 2001. gadā uzvarējis Izraēlas junioru šaha čempionātā U20 vecuma grupā.
Daudzu starptautisko šaha turnīru uzvarētājs, tajā skaitā uzvarējis vai dalījis pirmo vietu šaha turnīros Telavivā (1998), Budapeštā (2002, 2003), Stokholmā (2005/06), Mecā (2006), Drēzdenē (2006), Vroclavā (2009), Sarajevā] (2012), Fāgernesē (2014), Zadarā (2014).
Pārstāvējis Izraēlas komandu lielākajos komandu šaha turnīros:
Vladislavs Lazarevs
Vladislavs Lazarevs (dzimis ) ir Latvijas futbolists, vārtsargs. Kopš 2023. gada Lazarevs pārstāv FK Liepāja komandu.
Deilijs Blinds
Deilijs Blinds (nl; dzimis ) ir Nīderlandiešu futbolists, Vācijas Bundeslīgas kluba Minhenes "Bayern" un Nīderlandes futbola izlases aizsargs. Viņa tēvs Danijs Blinds ir bijušais un Nīderlandes futbola izlases spēlētājs un galvenais treneris.
Stacijas iela (Sakstagals)
Stacijas iela ir iela Sakstagalā, kas savieno ciema tranzītielu — Skolas ielu (V552) ar "Sakstagala" dzelzceļa staciju.
Deilijs Blinds
Karjera
17. gadu vecumā Blinds noslēdza savu pirmo profesionālo līgumu ar Amsterdamas "Ajax". 2008. gada 7. decembrī debitēja Ajax rindās un atstāja labu iespaidu. 2010. gada ziemā Ajax Blindu izīrēja citam Eredivisie klubam Groningen. 2013.—2014. gada sezonā ar Ajax izcīnija čempionu titulu un tika atzīts par Nīderlandes gada futbolistu.